Jozo Penava

**Jozo Penava** (Palež kod Kiseljaka, 26. maj 1909. – Sarajevo, 17. januar 1987) bio je bosanskohercegovački muzički producent, kompozitor, aranžer i kantautor sevdalinki i narodnih pjesama, rođen u porodici hrvatske nacionalnosti. Djelovao je na muzičkoj sceni SFR Jugoslavije i napisao je i komponovao oko 300 pjesama.

Kao mladić učio je pekarski zanat, ali se nije profesionalno bavio tim pozivom, budući da je njegovu pažnju ubrzo u potpunosti privukla muzika. Nakon odsluženja vojnog roka u Somboru 1939, nastaju njegove prve pjesme, među kojima su "Sa prozora" i "U baštici, kraj bijele ružice". Potom upisuje muzičku školu i stiče formalno muzičko obrazovanje. Bio je jedan od osnivača Radio Sarajeva nakon Drugog svjetskog rata, a Tamburaški orkestar Radio Sarajeva vodio je više od dvadeset godina.

Penavine pjesme izvodili su brojni istaknuti izvođači narodne muzike i sevdalinke, među kojima su Safet Isović, Zaim Imamović, Nada Mamula, Nedžad Salković, Vida Pavlović, Silvana Armenulić, Meho Puzić, Beba Selimović, Nedeljko Bilkić, Zehra Deović, Himzo Polovina i Zora Dubljević, od kojih su neki s njim i sarađivali. Ostavio je značajan broj instrumentalnih kompozicija i kola, a njegove pjesme često su zasnovane na elementima tradicionalnog pjevanja i folklornog naslijeđa Bosne i Hercegovine. Prva pjesma koju je komponovao za Safeta Isovića bila je "Sjetuje me majka". Autor je i pjesme "Bosno moja porahana", napisane 1946, kojoj je Safet Isović 1994. dodao četvrtu strofu.

Za svoj umjetnički i stvaralački rad dobio je više državnih i strukovnih priznanja u Bosni i Hercegovini i bivšoj Jugoslaviji.

## Izbor pjesama 
* "Sve behara i sve cvjeta"
* "Sjetuje me majka"
* "Cvati, ružo moja"
* "Sarajevo, behara ti tvoga"
* "Sjajni mjesec na Trebević sjeo”
* "Gledala sam sa prozora"
* "Na mezaru majka plače"
* "Golube poleti"
* "Pokraj kuće male"
* "Sarajčice hajdemo"
* "Pjesma o Kiseljaku"
* "Pjesma o Kreševu"
* "Ismihana dušo moja"
* "Mene moja zaklinjala majka"
* "Ja prošetah čaršijom"
* "Mene moja majka gleda sa čardaka"
* "Na teferič pošla nana"
* "Moj konjiću mili"
* "Čija li je ono djevojka?"
* "Jesen stiže, jabuke i kruške zriju"
* "Već godinu dana evo"

## Nagrade i priznanja 
* Estradna nagrada Bosne i Hercegovine
* Tri zlatne spomen-plakete Radio-televizije Srbije (RTS)
* Orden rada sa srebrnim vijencem
* Orden rada sa zlatnim vijencem
* Spomen-plaketa Grada Sarajeva
* Spomen-diploma za stvaralački i estradni rad (Udruženje kompozitora SR Bosne i Hercegovine)
* Estradna nagrada Jugoslavije
                                                                                          
## Reference 
## Vanjski linkovi 
* "Znaju li Hrvati ko je Jozo Penava?", Ratko Dmitrović za Pečat
* "Jozo Penava, glazbenik iz Kiseljaka komponirao je mnoge pjesme koje su postale narodnima.", Sarajevski novi list iz 1941.
* Jozo Penava - BIOGRAFIJA VELIKANA SEVDAHA - €misija
* Discogs
* Avdo Huseinović: Moja razorena Bosna Arhivirana verzija izvorne stranice od 13. juna 2013. (Wayback Machine)                                                                                     
* Sevdalinka.info                                                                            
* "Jozo Penava - doajen sevdaha u BiH"

Kategorija:Jugoslavenski kompozitori
Kategorija:Rođeni 1909.
Kategorija:Umrli 1987.
Kategorija:Biografije, Kiseljak
Kategorija:Hrvati u Bosni i Hercegovini
Kategorija:Sevdalije
Kategorija:Bosanskohercegovački pjevači